Document ID: 31981R2370

ΚΑΝΟΝΙΣΜΟΣ (ΕΟΚ) αριθ. 2370/81 ΤΟΥ ΣΥΜΒΟΥΛΙΟΥ της 27ης Ιουλίου 1981 περί καθορισμού του καθεστώτος ανταλλαγών μεταξύ της Ελλάδος και της Πορτογαλίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
την πρόταση της Επιτροπής,
Εκτιμώντας:
ότι το πρωτόκολλο της συμφωνίας μεταξύ της Ευρωπαϊκής Οικονομικής Κοινότητος και της Πορτογαλικής Δημοκρατίας (1), καλούμενα στο εξής "πρωτόκολλο" και "συμφωνία" αντιστοίχως, προκειμένου να ληφθεί υπόψη η προσχώρηση της Ελληνικής Δημοκρατίας, μονογράφηκε στις 30 Απριλίου 1981-
ότι εν όψει της ενάρξεως ισχύος του πρωτοκόλλου πρέπει η Κοινότης, λαμβάνοντας υπόψη το πρωτόκολλο αυτό, να καθορίσει κατά τρόπο αυτόνομο το καθεστώς των ανταλλαγών μεταξύ της Ελλάδος και της Πορτογαλίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μέχρι της ενάρξεως ισχύος του πρωτοκόλλου, το καθεστώς ανταλλαγών μεταξύ της Ελλάδος και της Πορτογαλίας είναι εκείνο που προκύπτει από τη συμφωνία όπως τροποποιήθηκε από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εκπνέει κατά την ημερομηνία ενάρξεως ισχύος του πρωτοκόλλου.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Ιουλίου 1981.

Labels: 3
18